Diari Oficial de la Generalitat Valenciana


Sumari del DOGV 7549, del 16-06-2015 (2015/5320)

RESOLUCIÓ de 21 de maig de 2015, de la directora general de Comerç i Consum, de declaració de Zona de Gran Afluència Turística de l'avinguda de les Corts Valencianes. Expedient Z.T. 03/2015.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7549

Data del DOGV
:   16-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5320


Data del document
:   21-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * reglamentació comercial

RESOLUCIÓ de 21 de maig de 2015, de la directora general de Comerç i Consum, de declaració de Zona de Gran Afluència Turística de l'avinguda de les Corts Valencianes. Expedient Z.T. 03/2015. [2015/5320]  
Antecedents de fet  
Primer. En data 20 de maig de 2015, té entrada escrit de l'Ajuntament de València relatiu a l'acord adoptat per la Junta de Govern Local, en sessió celebrada el dia 8 de maig de 2015, pel qual s'acorda sol·licitar a esta Direcció General de Comerç i Consum que declare com zona de gran afluència turística, a més de les quatre zones ja existents, per a tot l'any, la zona del municipi següent: Zona 5. Avinguda de les Corts Valencianes.  
Segon. Per Resolució de 7 de gener de 2013, de la directora general de Comerç i Consum, es van declarar zones de gran afluència turística del municipi de València, per a tot l'any, les zones del Jardí del Túria; Marina Real i els seus accessos; Ciutat Vella i l'Eixample, i zona comercial esportiva i terciària Nord, Estadi Ciutat de València, amb el detall que figura en l'annex de l'esmentada resolució.  
Tercer. Per sentència número 410/14 dictada pel Jutjat Contenciós Administratiu número 1 de València es reconeix en la dispositiva com a situació jurídica individualitzada el dret del recurrent a ser inclòs en una de les zones d'afluència turística i el dret a poder obrir tots els dies de l'any.  
Quart. La delimitació de la nova zona de gran afluència turística sol·licitada per l'Ajuntament es justifica d'acord amb els arguments continguts en la sentència esmentada, i s'adjuntarà igualment plànol que delimita l'extensió de la nova zona a què s'estén la petició.  
  
Fonaments jurídics  
Únic. És d'aplicació el que establix l'article 5 de la Llei 1/2004, en la seua nova redacció donada pel Reial Decret Llei 20/2012, de 13 de juliol, de mesures per a garantir l'estabilitat pressupostària i de foment de la competitivitat, i el que disposa l'article 21 de la Llei 3/2011, de 23 de març, de la Generalitat, de Comerç de la Comunitat Valenciana.  
  
D'acord amb tot això anterior, resolc:  
  
Declarar, fent ús de les atribucions que em conferix la normativa vigent, zona de gran afluència turística del municipi de València, per a tot l'any, la Zona Avinguda de les Corts Valencianes, amb el detall que figura en l'annex d'esta resolució i d'acord amb la documentació que hi ha en l'expedient.  
  
Esta resolució no és definitiva en via administrativa i en contra es podrà interposar un recurs d'alçada davant del secretari autonòmic de Turisme i Comerç en el termini d'un mes comptat des de l'endemà de la seua notificació, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que les persones interessades puguen exercir qualsevol altre dret que estimen oportú.  
  
Per part de l'Ajuntament es procedirà a donar l'adequada difusió a esta resolució, que mantindrà la seua validesa en tant que persistisquen les circumstàncies que la justifiquen i romanga en vigor la normativa en què es fonamenta.  
  
València, 21 de maig de 2015.- La directora general de Comerç i Consum: Silvia Ordiñaga Rigo.  
  
  
ANNEX  
  
Zona 5. Avinguda de les Corts Valencianes  
Des de l'extrem nord:  
CV35, c/ Doctor Nicasio Benlloch, c/ Camp de Túria, c/ Vall d'Aiora, c/ la Safor, c/ Doctor Nicasio Benlloch, c/ Amics del Corpus, c/ Mira-sol, c/ Conchita Piquer, c/ Monestir de Poblet, av. Pius XII, pl. Baden Powell, c/ Marqués de San Juan, pl. diputat Luis Lucía, c/ Rascanya, c/ de la Parra, c/ Aparicio Albiñana, c/ General Avilés, av. de les Corts Valencianes, c/ Pare Barranco, c/ Benifairó de les Valls, c/ la Safor, c/ Marina Alta, c/ la Muntanya, c/ Vall d'Albaida, c/ Alt Maestrat, c/ Marina Alta, c/ Camp de Túria, c/ Còrdova, c/ Xiprers, fins a CV 35.